Φιλοξενηθήκαμε στο δωμάτιο για μια βραδιά ερχόμενοι για δουλειές στην πόλη. Αν και φτάσαμε αρκετή ώρα πριν το check-in, μας υποδέχτηκε η Δήμητρα η οποία ανέλαβε να κρατήσει τις βαλίτσες μας μέχρι να ετοιμαστεί το δωμάτιο. Γυρίζοντας αργά το μεσημέρι βρήκαμε ένα δωμάτιο πεντακάθαρο, όμορφα διακοσμημένο και πλήρως εξοπλισμένο για να ικανοποιεί τις ανάγκες του πιο απαιτητικού επισκέπτη. Η τοποθεσία του κοντά στον σταθμό των τρένων και πολύ κοντά στο κέντρο ήταν ιδανική. Επίσης υπήρχαν οδηγίες για να κινηθεί κάποιος στην πόλη και προτάσεις τουριστικού αλλά και ψυχαγωγικού ενδιαφέροντος. Γενικά, η εμπειρία μας ήταν θετική και πάνω από τις προσδοκίες μας. Ευχαριστούμε όσους συνέβαλλαν σ' αυτό. Ο χώρος θα αποτελεί πλέον την πρώτη μας επιλογή για την διαμονή μας σε μελλοντικά ταξίδια στην Θεσ/νικη...